Document ID: /roh_data/filtered/fineweb-2-filterrobots_roh.jsonl.gz/37310

Papa celebrescha dumengia da palmas
- Dumengia, 29.3.2015, 14:08
Il papa Francestg ha celebrà sin il plaz s. Peder in servetsch divin liturgic per la dumengia da palmas. Quai sco preludi a l'emna sontga avant Pasca.
Sco bainvegni han ils pelegrins radunads a Roma fatg sgulatschar frastgas d’ulivas che duain regurdar a l’arrivada da Jesus a Gerusalem.
Durant la messa è vegnì prelegì l'istorgia da la passiun. Tranter ils dieschmillis da cartents eran blers giuvenils da Roma, sco era pelegrins da l'America latina.
Radund 1,7 milliardas Cristians catolics ed evangelics sin tut il mund cumenzan cun la dumengia da palmas “l’emna sontga”, il punct culminant da l’onn ecclesiastic.
RR novitads 14:00